Τηγανίτες με μέλι, καρύδια και σουσάμι
Αυτές οι «τονωτικές» τηγανίτες, τραγανές, περιχυμένες με μέλι και πασπαλισμένες με καρυδόψιχα, κανέλα και σουσάμι, είναι ονειρεμένες.
1 κιλό αλεύρι κίτρινο, σταρένιο, 1 κουτ. γλυκού μπέικιν πάουντερ, λίγο αλάτι, ελαιόλαδο, για το τηγάνισμα, μέλι, κοπανισμένη καρυδόψιχα, σουσάμι, κανέλα σε σκόνη
Για να φτιάξουμε τις τηγανίτες, ξεκινάμε ανακατεύοντας σε ένα μεγάλο μπολ το αλεύρι με το μπέικιν πάουντερ και ελάχιστο αλάτι.Προσθέτουμε σταδιακά όσο χλιαρό νερό χρειάζεται, ανακατεύοντας συνεχώς με ένα μεγάλο κουτάλι, μέχρι να φτιάξουμε έναν μέτριο χυλό, όχι πολύ πυκνό. Τον αφήνουμε κατά μέρος για 15-20 λεπτά να ξεκουραστεί.Σε ένα ευρύχωρο τηγάνι ζεσταίνουμε 1 εκ. ελαιόλαδο, σε μέτρια προς δυνατή φωτιά. Με ένα κουτάλι σούπας ρίχνουμε λίγες κουταλιές χυλό στο καυτό λάδι και τηγανίζουμε για 1- 2 λεπτά, μέχρι να ροδίσει η κάτω πλευρά. Τις γυρίζουμε να ροδίσει και η άλλη πλευρά και τις στραγγίζουμε σε χαρτί κουζίνας.Σερβίρουμε τις τηγανίτες ζεστές, περιχυμένες με μέλι και πασπαλισμένες με καρυδόψιχα, κανέλα και σουσάμι.